കുഞ്ഞാവയെ കുളിപ്പിക്കുന്നതും ഒരുക്കുന്നതും കരുതലോടെ ശ്രദ്ധിക്കണം ഈ ആറു കാര്യങ്ങള്..! വളരെ മൃദുലവും നേര്ത്തതുമായിരിക്കും നവജാത ശിശുക്കളുടെ ചര്മ്മം. അതുകൊണ്ടുതന്നെ കുളിപ്പിക്കുമ്ബോഴും അണിയിച്ച് ഒരുക്കുമ്ബോഴുമെല്ലാം പ്രത്യേക ശ്രദ്ധ ആവശ്യമാണ്. കുഞ്ഞുങ്ങളെ കുളിപ്പിക്കുമ്ബോള് ശ്രദ്ധിക്കേണ്ട കാര്യങ്ങള് ഇവയാണ്.. Also read പത്തു വയസിനു താഴെ കുട്ടികളുള്ള രക്ഷിതാക്കളുടെ ശ്രദ്ധക്ക്.. അടിക്കാതെ എങ്ങനെ കുട്ടികളെ വളര്ത്താന് കഴിയും.! ഗര്ഭിണിയാണെന്ന് അറിഞ്ഞില്ല, വാഷ്റൂമില് പോയപ്പോള് പ്രസവ വേദന, ഇരട്ടക്കുട്ടികള്ക്ക് ജന്മം നല്കി യുവതി കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഇളം ചൂടുവെള്ളത്തില് മാത്രം കുഞ്ഞുങ്ങളെ കുളിപ്പിക്കുക. അമിത ചൂടോ, തണുപ്പോ കുഞ്ഞിന്റെ ചര്മ്മത്തിന് നല്ലതല്ല. ശരീരത്തില് എണ്ണ തേപ്പിച്ചതിന് ശേഷം 15 20 മിനിറ്റ് കഴിഞ്ഞതിന് ശേഷമേ കുളിപ്പിക്കാവൂ. തലയോട്ടിയില് എണ്ണ തേയ്ക്കരുത്. തണുപ്പ് ഇറങ്ങി നീര്ക്കെട്ട് ഉണ്ടാവാന് സാധ്യതയുണ്ട്. കുഞ്ഞിന്റെ തലയില് വെള്ളമൊഴിക്കുമ്ബോള് പ്രത്യേകം ശ്രദ്ധിക്കണം. ഈ സമയം കുഞ്ഞിനെ കമിഴ്ത്തി കിടത്തണം. ചെവിയിലും മൂക്കിലും വെള്ളം കയറാതിരിക്കാനാണ് ഇങ്ങനെ ചെയ്യുന്നത്. കുളിപ്പിച്ച ശേഷം ശ്രദ്ധയോടെ കുഞ്ഞിന്റെ മൂക്കിലെയും ചെവികളിലെയും വെള്ളം ഒപ്പിയെടുക്കണം. ഒരിയ്ക്കലും ചെവിക്കകത്തേക്ക് തുണിയോ ബഡ്ഡ്സോ കടത്താന് ശ്രമിക്കരുത്. അമര്ത്തി തിരുമ്മുകയോ ചെയ്യരുത്. ഇങ്ങനെ ചെയ്യുമ്ബോള് ചുവന്ന തടിപ്പ് ഉണ്ടാകാനും തൊലി പൊട്ടാനും സാധ്യതയുണ്ട്. അധികം കെമിക്കലുകള് ചേരാത്ത ബേബി സോപ്പോ, നെല്ലിക്കപ്പൊടി വെള്ളത്തില് യോജിപ്പിച്ചതോ, നേര്ത്ത പയറുപൊടിയോ ചേര്ത്തോ കുഞ്ഞിനെ കുളിപ്പിക്കാം. തൊലിപ്പുറത്ത് അലര്ജിയും ചൊറിച്ചിലും ഉണ്ടാകാതിരിക്കാനാണ് ഇത്. തലയില് ഷാമ്ബൂ തേയ്ക്കുമ്ബോള് കണ്ണില് പോകാതെ ശ്രദ്ധിക്കണം. മലര്ത്തി കിടത്തി കരുതലോടെ കഴുകിക്കളയുക കുഞ്ഞിനു കണ്ണെഴുതുമ്ബോള് നിങ്ങളുടെ നഖം മുഖത്ത് അമര്ന്നു പോകാതിരിക്കാന് ശ്രദ്ധിക്കുക. കുഞ്ഞിനെ പരിചരിക്കുന്നവര് നഖം വെട്ടി വൃത്തിയായിരിക്കണം. കുഞ്ഞുങ്ങള്ക്ക് പൗഡര് ഇടാതിരിക്കുന്നതാണ് നല്ലത്. നിര്ബന്ധമാണെങ്കില് പൗഡറിന്റെ തരികള് കൈയില് നിന്ന് കുടഞ്ഞുകളഞ്ഞശേഷം വെറുതെ തലോടിയാല് മാത്രം മതി. കുഞ്ഞുങ്ങള്ക്ക് ഉപയോഗിക്കുന്ന കണ്മഷി മുതിര്ന്നവര് ഉപയോഗിക്കരുത്. കുഞ്ഞിനു പ്രത്യേകം വാങ്ങി സൂക്ഷിക്കുക.